PATVIRTINTA:

Kauno lopšelio-darželio ,,Sadutė“

direktoriaus

2023 m. rugsėjo 1 d. įsakymu Nr.V-111

**KAUNO LOPŠELIO-DARŽELIO ,,SADUTĖ“**

**IKIMOKYKLINIO IR PRIEŠMOKYKLINIO  AMŽIAUS**

**VAIKŲ PAŽANGOS IR PASIEKIMŲ VERTINIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno lopšelio-darželio ,,Sadutė“  (toliau – Darželis) ikimokyklinio/priešmokyklinio amžiaus vaikų pažinimo, poreikių, gebėjimų išaiškinimo ir pasiekimų vertinimo tvarkos  aprašas (toliau – Aprašas) reglamentuoja vaikų pažinimą, jų poreikių išaiškinimą, pažangos ir pasiekimų vertinimą, informacijos tėvams (globėjams, rūpintojams) (toliau – Tėvai) teikimą apie vaikų ugdymo(si) sėkmingumą. Aprašas svarbus siekiant kokybiško ir tikslingo vaiko ugdymo(si).
2. Apraše aptariama vaikų pažinimo, poreikių išaiškinimo tvarka, pasiekimų vertinimo tikslai ir uždaviniai, nuostatos ir principai, metodai ir būdai, vertinimo planavimas, dokumentavimas, tėvų informavimo tvarka, atsakomybė ir įgaliojimai.
3. Aprašas parengtas vadovaujantis Lietuvos Respublikos švietimo, mokslo ir sporto ministro 2022 m. gegužės 31 d. įsakymu Nr. V-878 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“, Lietuvos Respublikos švietimo, mokslo ir sporto ministro 2023 m. rugsėjo 4 d. įsakymu Nr. V-1142 „Ikimokyklinio ugdymo gairės“, patvirtintą Kauno miesto savivaldybės tarybos 2022 birželio 21 d. sprendimu Nr. T-322 „Kauno lopšelio-darželio „Sadutė“ ikimokyklinio ugdymo programa“, Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“, Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2306 „Dėl vaiko ugdymo ir ugdymosi poreikių, pažangos įvertinimo“

**II SKYRIUS**

**IKIMOKYKLINIO IR PRIEŠMOKYKLINIO  AMŽIAUS VAIKO PAŽINIMO, POREIKIŲ, GEBĖJIMŲ IŠAIŠKINIMO, PASIEKIMŲ VERTINIMO**

**TIKSLAI IR UŽDAVINIAI**

1. Vaiko ugdymosi stebėjimo, pasiekimų ir pažangos vertinimas ikimokyklinio/priešmokyklinio ugdymo etape yra suprantamas kaip   pagalba vaikui (sėkmingai augti ir ugdytis), tėvams (gauti informaciją apie vaiko pasiekimus, stiprybes, sunkumus, galimą švietimo pagalbą),   pedagogui ir visai ugdymo įstaigos komandai (pažinti vaiką ir jo ugdymosi poreikius, pagrįstai planuoti, vertinti ir tobulinti ugdymo procesą, motyvuoti tėvus   (globėjus, rūpintojus) aktyviau įsitraukti į vaiko ugdymą.
2. **Tikslai:**
   1. įvertinti vaiko ugdymo(si) pasiekimus  nuo gimimo iki šešerių metų kaip pažangos žingsnius, į kuriuos orientuojantis būtų stebima vaiko raida ir pažanga, vertinama ugdymo(si) kokybė;
   2. nustatyti esamus ugdytinio gebėjimus bei numatyti tolesnio ugdymo(si) gaires.

**Uždaviniai:**

* 1. pažinti kiekvieną vaiką  (vaiko ugdymo(si) poreikius, interesus, pomėgius, galias, charakterio ypatumus, kultūrinius skirtumus);
  2. atskleisti vaiko pastangas ir pažangą, nustatyti individualų ugdymosi tempą;
  3. numatyti  tolesnio vaiko ugdymosi rezultatus, atsižvelgiant į jo ugdymosi poreikius, pasiekimus ir daromą  pažangą, parinkti tinkamesnį ugdymo turinį, būdus, priemones, aplinką ir kt.;
  4. nuolat stebėti, ko ir kaip vaikas mokosi, ko išmoko, kokius sunkumus patyrė, kaip juos įveikė, ir į tai   atsižvelgiant koreguoti ugdymo procesą;
  5. apmąstyti (reflektuoti) įgyvendintus  ugdymo(si) programos tikslus ir uždavinius;
  6. planuoti tolesnio ugdymo(si) perspektyvas individualiai kiekvienam vaikui ir vaikų grupei;
  7. apibendrinti sukauptą vertinimo informaciją, koreguoti ugdymo planus;
  8. atrinkti  ir pateikti tėvams aktualią informaciją apie jų vaikų ugdymąsi, motyvuojančią juos aktyviau įsitraukti   į vaikų ugdymą įstaigoje;
  9. pateikti objektyvią informaciją apie vaiko ar vaikų grupės ugdymąsi tėvams, pedagogams, kitiems specialistams, įstaigos   administracijai.

**III SKYRIUS**

**VAIKO PAŽINIMO, POREIKIŲ, GEBĖJIMŲ     IŠAIŠKINIMO IR PASIEKIMŲ VERTINIMO NUOSTATOS IR PRINCIPAI**

1. Vaiko vertinimo nuostatos:
   1. į ikimokyklinį/priešmokyklinį ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti ugdytis ir kaupti patirtį  sąveikoje su pedagogu ir kitais vaikais;
   2. kiekvieno vaiko ugdymo(si) pažangai būdingi tie patys žingsniai, tačiau dėl kiekvieno vaiko gyvenimo patirties ir ugdymo(si) stiliaus skirtybių to paties amžiaus vaikų pasiekimai gali skirtis;
   3. visoms vaiko raidos sritims skiriamas vienodas dėmesys;
   4. orientuojamasi į vaiko vertybinių nuostatų, gebėjimų, žinių ir supratimo visuminį ugdymą(si). Kiekvienas vaikas sėkmingai ugdosi pagal savo galias, jeigu sulaukia reikiamos paramos ir palaikymo. Vaiko pasiekimų ir pažangos refleksija gerina vaiko ugdymo(si) kokybę. Tėvų ir pedagogų bendradarbiavimas sukuria vaikui geriausias ugdymo(si) galimybes;
   5. pedagogas, siekdamas visuminiai pažinti vaiką ir įvertinti jo pasiekimus stebi jį, bendrauja su tėvais, taiko pedagogo kompetencijos rėmuose apibrėžtus pažinimo metodus padedančius išsiaiškinti vaiko turimą patirtį, savijautą, fizinę brandą, poreikius, interesus, gebėjimus, bendravimo ir veiklos ypatumus, namų kultūrinę aplinką, šeimos socialinę padėtį;
   6. orientuojamasi į vaiko ugdymo(si) kokybės tobulinimą.
2. Vaiko pažinimo  principai:
   1. objektyvumo – visi duomenys  apie ugdytinio asmenybę turi būti surinkti natūraliomis jo veiklos ir gyvenimo sąlygomis;
   2. ugdytinio, kaip besivystančios asmenybės tyrimo principas, kuris reikalauja prisiminti, kad atskirų  amžiaus tarpsnių vaiko fizinis, intelektualinis, jausmų ir valios išsivystymas jau yra pasiekęs tam tikrą, jo amžių  atitinkantį lygį, tačiau kai kurios savybės dar nėra susiformavusios;
   3. veikiančios ugdomosios asmenybės tyrimo principas reikalauja  ne vien tik nurodyti vienas ar kitas vaiko ypatybes, bet ir atskleisti tipiškas asmenybės savybes, pasireiškiančias  jo veikloje, veiksmuose, poelgiuose;
   4. aktyvaus poveikio principas – vaiko skatinimas atsiskleisti parenkant efektyvius  pedagoginio poveikio veiklos būdus, metodus;
3. Vaiko vertinimo principai:
   1. sistemingumo - vertinimas turi būti nuoseklus, reguliarus, nenutrūkstamas procesas, padedantis pedagogui  laiku pastebėti vaiko ugdymo(si) spragas bei imtis reikalingų priemonių joms šalinti;
   2. objektyvumo – vaiko ugdymo(si)  rezultatų vertinimo teisingumas, padedantis plėtoti vaiko pasitikėjimą savimi;
   3. individualumo - būtinas individualus priėjimas prie kiekvieno vaiko, atsižvelgiant į jo individualybę bei konkrečią situaciją. Kiekvieno vaiko ugdymo(si)  rezultatus reikia vertinti atsižvelgiant į vaiko patyrimą, amžiaus tarpsnį, raidos etapus, temperamentą, gebėjimus, poreikius, interesus, patirtį, ugdymo(si) būdus;
   4. visapusiškumo – vertinimas turi apimti visą vaiko veiklos stebėjimą. Visas dėmesys sutelkiamas į vaiką,  siekiant atskleisti ką jis geba, kokios yra jo stipriosios pusės, pomėgiai, kokią vaikas daro pažangą;
   5. informatyvumo – teikti naudingą informaciją pedagogui, pačiam vaikui, jo tėvams. Efektyviai panaudojus šią informaciją gerėja ugdymo(si) kokybė. Tinkamai užfiksuota, aiškiai ir laiku pateikiama informacija yra informatyvi ir galinti užtikrinti grįžtamąjį ryšį;
   6. humaniškumo – akcentuojama  pagarba vaikui kaip asmenybei. Jautriai, humaniškai ir pagarbiai atsižvelgiama  į visas vaiko ugdymo(si) sėkmes ir nesėkmes.

**IV SKYRIUS**

**VAIKO VERTINIMO CIKLAS**

1. Ikimokyklinio amžiaus vaiko vertinimas vykdomas  pagal Ikimokyklinio amžiaus vaikų pasiekimų aprašą, kuriame  pateikiama esminių nuostatų bei gebėjimų visuma ir jo pažangą nusakantys 18 žingsnių, padedančių pedagogams, tėvams,  švietimo pagalbos specialistams, kitiems ugdytojams ir vadovams, atpažinti vaiko ugdymosi pasiekimus ir poreikius, įgyvendinti ugdymo turinį, pritaikant jį   kiekvienam vaikui ir vaikų grupei, stebėti vaikų pažangą ir tikslingai ugdyti kiekvieną vaiką.
2. Priešmokyklinio amžiaus vaikų pasiekimų vertinimas atliekamas pagal ugdymo(si) kompetencijas.
3. Vertinimas – vykdymas:
   1. vaiko pažinimas: informacijos apie vaiką kaupimas (stebėjimas, klausymas, fiksavimas);
   2. planavimas: numatomi, /koreguojami ugdymo(si) tikslai, uždaviniai, turinys, vertinimo metodai, tikslingai kuriama ugdymosi aplinka, pastebimi vaiko specialieji poreikiai,  laiku teikiama  individuali pagalba;
   3. duomenų dokumentavimas: sukauptos informacijos apie vaiką panaudojimas kryptingam ugdymo proceso planavimui, ugdymo pritaikymui kiekvienam vaikui, ikimokyklinio ir priešmokyklinio ugdymo dermės užtikrinimui ir kita;
   4. informavimas: dalijimasis informacija apie vaiko pažangą ir pasiekimus su vaiku, tėvais, pedagogais.

**V SKYRIUS**

**PASIEKIMŲ VERTINIMO PLANAVIMAS**

1. Vaiko pasiekimai vertinami du kartus per metus: pirmasis vertinimas ikimokyklinio amžiaus vaikų nuo einamųjų metų rugsėjo 1 d. iki rugsėjo 30 dienos, priešmokyklinio amžiaus vaikų iki spalio 1 d. Antrasis vertinimas ikimokyklinio ir priešmokyklinio amžiaus vaikų iki gegužės  25 d.
   1. tarpiniai vaikų pasiekimų vertinimai atliekami, jei išryškėjo didelės ugdymo(si)  spragos. Vaikų pasiekimus vertinti padeda įstaigos logopedas, meninio ugdymo mokytojas ir kiti specialistai;
   2. vaiko pasiekimų vertinime gali dalyvauti ir tėvai. Tėvai vertina vieną kartą metuose, pagal jų pačių pageidavimą;
   3. pirmojo vaiko vertinimo paskirtis: fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo(si) individualizavimo ir paramos vaikui formas;
   4. antrojo vaiko vertinimo paskirtis: fiksuoti vaiko pasiekimus, nustatyti, ar tinkamai pasirinkta ugdymo(si) kryptis, numatyti tolesnio vaiko ugdymo(si) tikslus ir uždavinius.
2. Pasiekimai vertinami atsižvelgiant į vaiko amžių.
3. Vaiko specialiųjų ugdymo(si) poreikių atpažinimas:
   1. ugdymo(si) sėkmingumas ar nesėkmingumas sprendžiamas tik  su ugdymo procese dalyvaujančiais specialistais ir tėvais;
   2. logopedas vertina vaikų kalbos, kalbėjimo ir komunikacijos gebėjimus;
   3. mokytojai stebi ir atkreipia dėmesį į vaiko elgesį, judėjimo ir kitus ypatumus, dėl kurių jo ugdymas(is) skiriasi nuo bendraamžių;
   4. ženklai, įspėjantys apie poreikį pritaikyti ugdymo(si) procesą  pateikti pasiekimų apraše, padeda, prireikus nukreipti vaiką ugdymo(si) poreikiams įvertinti ir reikiamai pagalbai skirti į PPT .
4. Vaiko, pradėjusio Darželį  vėliau nei rugsėjo 1-ąją dieną, ligos atveju, gebėjimai įvertinami per 30 kalendorinių dienų.

**VI SKYRIUS**

**VAIKO VERTINIMO INFORMAVIMAS**

1. Vertinimo rezultatai aptariami individualiuose  pokalbiuose su tėvais, lopšelio – darželio administracija, mokytojų,  metodinės grupės susirinkimuose, mokytojų tarybos posėdžiuose. Grupės vaikų pažanga ir pasiekimai  aptariami, analizuojami, panaudojami tėvų informavimui, ugdomojo proceso tobulinimui, sprendimų priėmimui.
2. Pedagogai pateikia informaciją apie vertinimo rezultatus:
   1. Metodinei grupei  ir Vaiko gerovės komisijai (spec. poreikių vaikų) mokslo metų pradžioje.
   2. Mokytojų tarybai mokslo metų pabaigoje:
      1. ikimokyklinio ugdymo pedagogai pateikia apibendrintus rezultatus;
      2. priešmokyklinio ugdymo pedagogai pateikia apibendrintus rezultatus kartu su rekomendacijomis, kurios teikiamos mokykloms.
   3. tėvams teikiama žodžiu  (pokalbyje apie vaiko pasiekimus gali dalyvauti  ir vaikas):
      1. mokslo metų pradžioje  (sužinomi tėvų lūkesčiai dėl vaiko ugdymosi pasiekimų, susitariama, ko bus siekiama artimiausiu laikotarpiu);
      2. metų eigoje supažindinant  su vaiko darbais, pedagogo įvertinimu,  pastebėjimais;
      3. kasdieninių pokalbių metu;
      4. po pusmečio  (teikiama individuali informacija įvertinus vaiko pažangą   ir nustačius sritis, kuriose vaiko pasiekimai yra aukšti ir kuriose nežymūs);
      5. mokslo metų pabaigoje  (tėvai informuojami, ar vaikas pasiekė mokslo metams numatytus ugdymosi   rezultatus;
      6. supažindinant su vaiko ugdymosi pasiekimais  du kartus per mokslo metus grupių tėvų susirinkimų metus. Pokalbiuose, esant reikalui,  dalyvauja Vaiko gerovės komisijos nariai, kiti specialistai, administracijos atstovai.
   4. priešmokyklinio ugdymo pedagogas rengia rekomendaciją pradinių klasių mokytojui, kad būtų užtikrintas nuoseklus vaiko perėjimas iš vienos ugdymo pakopos į kitą ir kad vaiko ugdymasis būtų   tikslingas nuo pat pirmų jo mokymosi mokykloje dienų.

**VII SKYRIUS**

**VAIKO  PAŽINIMO, POREIKIŲ, GEBĖJIMŲ  IŠSIAIŠKINIMO,**

**PASIEKIMŲ VERTINIMO METODAI IR BŪDAI**

1. Vertinimo  metodus pasirenka su vaiku dirbantis pedagogas ir vaiko pasiekimus vertina stebėdamas kasdienę įprastą veiklą.
2. Vaiko pasiekimai lyginami tik su jo paties ankstesniais pasiekimais, siekiant nustatyti padarytą pažangą.
3. Vertinimui reikalingą informaciją ypač svarbu rinkti iš įvairių šaltinių, nepasikliauti vieno veiklos epizodo stebėjimo rezultatais.
4. Vaiko ugdymo(si) pasiekimų vertinimo metodai ir būdai:
   1. stebėjimas  (vaiko kalbos, bendravimo, elgesio situacijos, žaidimai);
   2. pokalbis;
   3. vaiko veiklos ir kūrybos darbų analizė;
   4. vaiko elgesio faktų analizė;
   5. atskirų situacijų aprašymas;
   6. pasiekimų fiksavimas;
   7. vaiko  įsivertinimas. (Taikant šį  vertinimo metodą, labai svarbu vaiko patirtis ir požiūris į ugdymąsi ir savo paties pasiekimus. Taip pat skatinamas aktyvus vaikų ugdymasis, kad jie suvoktų, ką išmoko ir pasiekė,  suprastų, kokių sunkumų jiems kilo ir kaip būtų galima juos įveikti);
   8. šeimos lūkesčiai;
   9. anketos tėvams;
   10. nuotraukos, vaizdo įrašai  ir kt.;
5. Siekiant išsamiai ir visapusiškai įvertinti vaiko ugdymosi  pasiekimus ir numatyti tolesnes vaiko ugdymo kryptis, būtinas nuolatinis pedagogų ir tėvų bendravimas, bendradarbiavimas, dalinimasis informacija.

**VIII SKYRIUS**

**VAIKO  VERTINIMO DOKUMENTAVIMAS**

1. Vertinimo dokumentavimas:
   1. elektroninėje priemonėje  ,,Mūsų darželis”;
      1. priešmokyklio ugdymo procese individuali vaiko pažanga ir pasiekimai fiksuojami skiltyje  ,,Vaiko pasiekimai”;
      2. ikimokyklinio - skiltyje  ,,Pasiekimų žingsneliai“.

**IX SKYRIUS**

**ATSAKOMYBĖ IR ĮGALIOJIMAI**

1. Už vaiko pasiekimų ir pažangos vertinimą atsakingi grupės pedagogai, kiti vaiką ugdantys specialistai, tėvai. Vertinimas vyksta nenutrūkstamai ir grįžtamai.
2. Vaiko pasiekimų ir pažangos vertinimo medžiaga yra konfidenciali, saugoma grupėje, priemonėje „Mūsų darželis“.